stanford-oval/wikipedia huggingface dataset:
אמיץ הכלב הפחדן

| --- | --- |

אמיץ הכלב הפחדן
 סוגה:  אנימציה / אימה / קומדיה שחורה
 יוצרים:  ג'ון ר. דילוורת' 
 כותבים:  בלי מרסילי, Allan Charles Neuwirth, John T. Reynolds, Irv Bauer 
 בימוי:  ג'ון ר. דילוורת' 
 מדבבים:  מרטי גרבסטין, טיאה וויט, ליונל ג. וילסון, ארתור אנדרסון
 ארץ מקור:  ארצות הברית 
 שפות:  דובבה למספר שפות
 מספר עונות:  4 
 מספר פרקים:  52 
 הפקה
 חברת הפקה:  Stretch Films 
 הפצה:  אולפני ההנפשה של קרטון נטוורק 
 אורך פרק:  כ-22 דקות
 שידור
 רשת שידור:  Cartoon Network 
 רשת שידור בישראל:  Cartoon Network (ללא תרגום)  ערוץ הילדים (עם תרגום) yesVOD (ללא תרגום)
 תקופת שידור מקורית:  12 בנובמבר 1999 – 22 בנובמבר 2002
 תקופת שידור בישראל:  2000 – 2008 (ערוץ הילדים) 2021 (yesVOD)
 קישורים חיצוניים
 דף התוכנית ב-IMDb
 
אמיץ הכלב הפחדן (באנגלית: Courage the Cowardly Dog) היא סדרת הנפשה אמריקאית, ששודרה ב-Cartoon Network החל מ-12 בנובמבר 1999 עד 22 בנובמבר 2002. פרק הפיילוט של הסדרה יצא ב-1995 תחת השם "התרנגול מחלל החיצון", והצלחתו היא זו שגרמה ליצירת הסדרה כולה ב-1999.
בישראל, שודרה הסדרה בערוץ Cartoon Network ללא תרגום בעברית עד לסגירתו, ומאוחר יותר גם בערוץ הילדים עם תרגום מלא בעברית. ב-2021, נוספה הסדרה לשירות ה-VOD של חברת yes ללא תרגום בעברית.
עלילה

הסדרה מספרת על כלב ביגל פחדן הנקרא באופן אירוני בשם אמיץ. אמיץ מאומץ על ידי אישה זקנה מלאת חום ואהבה בשם מיוריאל בג. מיוריאל מצאה אותו בסמטה כשהיה צעיר יותר, אחרי שהוא ברח מווטרינר משוגע בשם דוקטור אייזניק, שהטיס את שני הוריו לחלל. מיוריאל נשואה ליוסטס, איש זקן, עצבני, זעפן, אנוכי וחמדן שאינו אוהב את אמיץ (אך לעיתים נדירות מפגין כלפיו רחמים). שלושתם גרים בחווה באמצע העיירה המכונה "אמצע שום מקום" וממוקמת בקנזס, והפנאי האהוב עליהם הוא צפייה בסרטי שחור לבן ישנים של אימה ומדע בדיוני. בכל פרק, אמיץ מציל את משפחתו ומגן עליה מפני המפלצות והיצורים המוזרים שחיים באזור העיירה ומנסים להרוס את חייהם. אמיץ, כאמור, מציל את השניים אך רוב הפעמים יוסטס לכאורה לא מצליח לשרוד ולכן ישנן שתי אפשרויות לכך: ייתכן ונעדר, או שמוצג בתור שקית/כוס עם חומר מסוים (כמטאפורה לשרידים), ובפנים משקפיו. שמו האירוני של אמיץ למעשה מסמל את אופיו המיוחד - הוא כלב הסובל מפוביות רבות ומצליח, למרות הכל, להוכיח שהוא יכול להתגבר עליהן. כלומר, הוא פחדן אבל בעל אומץ להתגבר על פחדיו.
הדמויות > הדמויות הראשיות

אמיץ הכלב הפחדן: כלב ביגל מואנש בעל יכולת דיבור, המכונה באופן אירוני "הכלב הפחדן" בשל הפוביות הרבות מהן הוא סובל. בצעירותו בורח מווטרינר משוגע בשם דוקטור אייזניק ששיגר את הוריו הביולוגיים לחלל, ונמצא בסמטה על ידי מיוריאל בג, קשישה טובת לב המאמצת אותו לחיקה ומגדלת אותו בחווה בעיירה "אמצע שום מקום" בקנזס, לצד בעלה הזעפן, האנוכי והחמדן יוסטס אשר אמיץ הוא מושא השנאה והקנאה שלו. השלושה מבלים את זמנם בצפיית סרטי שחור לבן של מדע בדיוני ואימה. בכל פעם שיש בעיה, אמיץ מזהיר את מיוריאל (ולפעמים גם את יוסטס) מפני מפלצות ויצורים מוזרים המהווים להם סכנה וכמטאפורה לאזהרה, משנה את גופו לצורות של כלי נשק, כלי תחבורה והנבלים עליהם הוא מדבר, ומתחיל לגמגם או לומר משפטים לא מסודרים. לאמיץ יש מחשב אישי בעל אישיות עצמאית אשר משמש כחברו ועוזר לו להציל את המצב. אמיץ הוא מושא השנאה והקנאה של יוסטס ולא פעם נאלץ להתמודד עם ההבעתות האלימות של יוסטס כלפיו. בהמשך הסדרה הוא מגלה את עברו האפל ומבין שהוא כלב מאומץ, ומתעמת עם דוקטור אייזניק, אותו וטרינר משוגע ומרושע ששיגר את הוריו לירח.
מיוריאל בג: אישה קשישה, חביבה ותמימה הנשואה ליוסטס. מיוריאל תמיד עומדת לצד אמיץ אל מול יוסטס ומגוננת עליו מפני התנהגותו האלימה של יוסטס כלפיו. בתמימותה, נופלת מיוריאל לידיהם של הרעים. לעיתים רבות הם גורמים לה, בכל מיני דרכים, לשנות את צורתה ואת מראה החיצוני ולעיתים אף את אישיותה והתנהגותה (לדוגמה, לאחר נשיכת ארנב היא הופכת לחיית פרא אלימה בכל פעם שיש ירח מלא, לאחר שאוכלת גזר בעל משקל גבוה מהרגיל היא גובהת בלי הפסקה, ולאחר שנלכדת בסופת טורנדו היא הופכת לתינוקת והתנהגותה נעשית מפונקת). באחד הפרקים סובלת מיוריאל מאמנזיה.
יוסטס בג: בעלה של מיוריאל. יוסטס הוא זעפן, אנוכי וחמדן השונא ומקנא באמיץ. השנאה היוקדת של יוסטס כלפיו מלווה בעלבונות (יוסטס נוהג לקרוא לאמיץ "כלב טיפש!" או "כלב אידיוט!") וניסיונות הפחדה חוזרים (נוהג להפחיד את אמיץ באמצעות מסכה ירוקה ומפחידה והקריאה "אוגה בוגה בוגה"). מיוריאל ניצבת לצד אמיץ בכל פעם שיוסטס מציק לו ומגוננת עליו מפני ההצקות החוזרות שלו כלפיו. למרות השנאה היוקדת שלו כלפי אמיץ הוא לפעמים מגלה כלפיו רחמים, בדרך כלל כשמיוריאל נחטפת או נהפכת למפלצת על ידי היצורים המוזרים בסביבתם, מצב בו רק שיתוף פעולה של שניהם יכול להחזיר עטרה ליושנה.
הדמויות > דמויות משניות

המחשב של אמיץ: מחשב השייך לאמיץ, אשר לו אישיות עצמאית. המחשב נותן לאמיץ עצות וידע על אויבים ובעיות להן נקלע. הוא מדבר במבטא בריטי ופעמים רבות מביע התנשאות כלפי אמיץ. באחד הפרקים תקף את המחשב וירוס והוא הפך למפלצת.
שירלי המדיום: צ'יוואווה ירוקה ופוזלת, המשמשת כמדיום ומגדת עתידות. היא נוטה להטיל קללות על אנשים שלא מוצאי חן בעיניה ביניהם יוסטס אותו היא מכנה "הטיפש ההוא". לעיתים קרובות היא עוזרת לאמיץ אם מדובר בצורך בידע בקסם או בשבירת אחת הקללות של שירלי בעצמה. כמו כן היא מנגנת בסקסופון.
מיסייה דה לה קוואק: ברווז פושע צרפתי. גורם ליוסטס ומיוריאל לעשות פשעים בשבילו בלי שהם מודעים לכך. בנוסף הוא מופיע כשהוא מנגן באקורדיון כשהדמויות מבקרות בצרפת.
האחים הברווזים: שלושה ברווזי-חלל אחים.
בנטון טרנטלה: דמות של זומבי הטוען שהוא במאי סרטי אימה שרוצה לעשות סרט בביתם של יוסטס, מיוריאל ואמיץ. בהמשך מתברר שהוא פושע שמנסה להחיות את שותפו, ארול ואן וולקהיים, מהמתים. בפרק מאוחר יותר מופיע כבמאי תוכנית ריאליטי הרוצה לעשות תוכנית עם יוסטס.
מא בג: אימו הקשוחה של יוסטס. מא חובשת פאה וחובשת משקפיים הזהים לאלה של בנה. מתייחסת בזלזול ואדישות אל יוסטס ושונאת את מיוריאל אבל חביבה ומפנקת אל אמיץ. היא בעלת מפעל לפאות.
פריקי פרד: אחיינה חולה הנפש של מיוריאל, ספר במקצועו. נוטה לגלח לגמרי אנשים עם הרבה שיער (ביניהם אמיץ).
הד"ר ההודי: הד"ר שאמיץ בעליו מבקרים אצלו כשיש בעיה או נזק אצלם. הוא הרבה פעמים אומר שאין שום דבר שהוא יכול לעשות, ופעמים מעטות יש לו עצה או עזרה בשבילם.
מנחה ערוץ 99 - "חדשות שום מקום": האיש שמנחה את ערוץ 99 בטלוויזיה, ערוץ "חדשות שום מקום". המנחה תמיד מופיע בפתיחת התוכנית ומספר לצופים בבית על מה הסדרה. הוא מופיע גם במהלך הפרקים כשהוא מספר בעיקר את החדשות הרעות ב"אמצע שום מקום" (גם החדשות ה"טובות" לכאורה שהוא מספר תמיד מסתבכות ומתגלות כרעות).
קללת המלך רעמסס: רוח רפאים של המלך רעמסס. הרוח מטילה שלוש קללות על אנשים שגנבו לוח עתיק השייך לו.
ראש בקר: חזיר בעל מסעדה. אמיץ ויוסטס מתארחים אצלו, אך אמיץ חושד שהוא ואשתו מכינים את הבשר שלהם מכלבים ובני אדם (עקב פרצוף של לקוח שהופיע על ההמבורגר שלו). לבסוף מתברר שהם פשוט אוהבים לפסל את הלקוחות שלהם בבשר. הוא חוזר בפרקים מאוחרים יותר בעיקר בתפקיד של קצב.
קוטס החתול: חתול מרושע שמנהל מספר עסקים (כגון בית מלון, חנות ממתקים וכו'). הוא נוהג בדרך כלל לנסות להתעלל או לחסל את לקוחותיו. בעסקיו לעיתים קרובות יש שלט האוסר כניסה לכלבים. מיוריאל ויוסטס עולים על מזימותיו בקלות יותר מאשר אצל נבלים אחרים בסדרה.
איש השלג: איש שלג שמנסה להחיות את משפחתו, שנמסה בעזרת נוזל שנמצא בבני-אדם. אמיץ מצליח להציל את המצב ובעיקר את מיוריאל.
קאבלאם!

| --- | --- |

לוגו התוכנית
 סוגה:  סדרת הנפשה, מערכונים, קומדיה
 יוצרים:  Bob Mittenthal, ויל מקרוב, כריס וויסקרדי 
 מדבבים:  Danielle Judovits Mo Willems מישה ברטון Julia McIlvaine נואה סיגן ריק גומז 
 מדבבים בעברית:  אינה מדובבת לעברית
 ארץ מקור:  ארצות הברית
 שפות:  אנגלית 
 מספר עונות:  4
 מספר פרקים:  47
 הפקה
 הפצה:  פרמאונט 
 אורך פרק:  24 דקות
 שידור
 רשת שידור:  ערוץ ניקלודאון
 רשת שידור בישראל:  ערוץ ניקלודאון ישראל
 תקופת שידור מקורית:  1 באוקטובר 1996 – 15 בינואר 2000
 קישורים חיצוניים
 אתר רשמי
 דף התוכנית ב-IMDb
 
קאבלאם! (באנגלית: !KaBlam) היא תוכנית הנפשה אשר שודרה במקור בערוץ ניקלודאון בין השנים 1996 עד 2000, ועד סוף שנת 2013 שודרה במחזוריות עם סדרות "ישנות" אחרות בכל לילה בערוץ ניקלודאון ישראל. התוכנית מכילה סרטונים קצרים שמיועדים לילדים, שביניהם יש קטעי מעבר מונפשים שמציגים את מנחי התוכנית - הנרי וג'ון.
דמויות

הנרי: המנחה של קאבלאם!
ג'ון: המנחה השנייה של קאבלאם!
מר רגל: סוג של קוף גדול שלא מדבר.
דמויות > הדמויות מ"סניז ופונדו"

סניז: הוא נחשב למשוגע והצעיר עם שיער ירוק שאוהב להציק לפונדו ומנסה להיות מפורסם.
פונדו: אחיו הגדול של סניז שתמיד חובש כובע גדול בצורה של עיגול, הוא נחשב לישר שמנסה לא הסתבך.
דמויות > הדמויות מ"צוות פעולה עכשיו!"

העור:בובת שרירן בלונדינית. לכל אורך הסדרה ה"עור" מסתובב עירום ומתנגד ללבישת בגדים. גם הוריו של ה"עור" אשר הופיעו באחד הפרקים מסתובבים עירומים. ה"עור" הוא הטיפש מבין החבורה, ובעל כוח רב אשר גורם לעיתים צרות לחבורת הגיבורים.
בת הרעם : הנקבה היחידה בצוות. בובה עם ראש של בארבי ולבוש של גיבורת על. "בת הרעם" מסוגלת לעוף ובזמן שעושה זאת מדקלמת את השיר הידוע שלה. אף על פי כישרון התעופה שלה, היא נקלעת לצרות ונזקקת לעזרת הצוות.
הצוללן המסריח: בובת צוללן קטנה בגודלה ביחס לשאר הבובות. צוללן צי-קומנדו לשעבר בעל ריח רע שנובע כנראה משהותו בביוב. יש לו מבטא אוסטרלי. לצוללן נשק ייחודי, והוא- הצלצל (כלי ציד דמוי חנית).
האיש הנמס: בובה השווה בגודלה לצוללן. ל"איש הנמס" אין צורה מוגדרת מכיוון שגופו נמס והוא אינו חוזר למצבו הקודם. "האיש הנמס" לרוב נפגע ונפצע במשימות הצוות, והוא זה שחוטף את רוב הנזק.
הצ'יף: בובה בגודל בינוני יחסית לשאר הבובות. הממונה על הצוות. הצ'יף הוא בובה אפרו-אמריקאי הלובש חליפה. הצ'יף נוטה לכעוס על הצוות שנכשל במשימות.
ביל המדען: בובה בגודל של הצ'יף. לבוש כרופא בעל משקפיים גדולים. משמש כרופא הצוות.
ראש העיר: האויב הראשי בסדרה, שרוצה להרוס את העיר ותמיד נכשל בסופו של דבר.
הוג'פוג': האויב השני בסדרה, חצי בובת אדם חצי בובת רובוט. הוג'פוג' בעברו נבעט בטעות למערבל ועפו לו כל החלקים אבל ביל המדען תיקן את הוג'פוג' אבל בצורת רובוט. הוג'פוג' רוצה נקמה והוא מופיע לעיתים בתוכנית כדי לחסל את צוות פעולה.
דמויות > הדמויות מ"החיים עם לופי"

לופישה "לופי" קופר: ילדה סקרנית שאוהבת להמציא סיפורי פנטזיה על חייה, לחטט בחיים של אחיה ולמצוא דברים מוזרים.
לארי קופר: אחיה הגדול של לופי שתמיד מציג את הסדרה בהתחלה, תמיד הוא מסביר ללופי שדברים מוזרים לא קיימים ולפעמים הוא טועה.
אבא ואמא קופר: ההורים במשפחה שלא אכפת להם על מה שלופי עושה ותמיד קוראים ללארי לטפל בעניין למרות שזה רק מעצבן אותו.
דמויות > הדמויות מ"פרומתאוס ובוב"

פרומתאוס: חייזר סגול וגבוה, לבוש בחליפה סגולה. אינטליגנטי, אשר הגיע מהחלל החיצון. הוא הגיע אל תקופת האבן כשלו מטרה אחת - לחנך את יושבי כדור הארץ. פרומתאוס מדבר בשפה לא מובנת, וניתן להבין את רצונו רק מהתנועות וטון הדיבור שלו. ברשותו מצלמת וידאו עם שלט רחוק שמתעדת את ניסיונותיו הכושלים לחנך איש מערות. מדי פעם מופיעים חייזרים בני מינו בפרקים.
בוב: איש מערות חסר השכלה, שלבוש בפרווה מסביב לאזור חלציו. הוא נהנה מהניסיונות ללמד אותו, אך לא מצליח לקלוט דבר ממה שלמד.
הקוף: קוף שימפנזה שובב. חכם הרבה יותר מבוב איש המערות. פוגע בנסיונותיו של פרומתאוס לחנך את בוב.
דמויות > הדמויות מ"החריגים"

ספטמבר: כלב צהוב שאוהב שקט ושלווה, לא אוהב שמציקים או מפריעים לו.
אוגוסט: ילד החכם בחבורה שמכונה ה"חנון" שממציא גאג'טים שלא מעניין אף אחד.
טומי: ילד רגיש בחבורה, יש לו לפעמים התמוטטות עצבים, הוא צועק שלא מקשיבים לו והוא אוהב את המעיל שלו.
רפונזל: ילדה שאוהבת לבנות ארמונות חול רוב הזמן היא מציקה לכולם ויחסית טיפשה.
הסרטונים

הסדרה ידועה בשביל שינויים בסגנון ההנפשה מסוימים למספר סרטונים:
סניז ופונדו - שימוש בהנפשה רגילה. מבוססת על שני חמוסים צעירים שהם החברים הכי טובים, ואוהבים לעשות בלאגן אחד לשני. הופיעו בעונה הראשונה עד השלישית. ההנפשה של העונה הראשונה של הסדרה נוצרה על ידי סטודיו ההנפשה הישראלי Pitchi Poy.
צוות הפעולה עכשיו! - סדרת סטופ מושן (עם שימוש באביזרים קיימים, כגון בובות, רכבים ועוד) המהווה פארודיה על ליגת הצדק. הסדרה מתמקדת בחבורת גיבורי על כושלת בעלי כוחות זניחים - כגון היכולת לצלול, להתיך ועוד.
החיים עם לופי -  שמורכבת מי שילוב בין חתיכות קרטון, הנפשה רגילה, קליי מושן, ולייב אקשן. שעוסקת בילדה צעירה שובבה וסקרנית שגורמת בעיות לאחיה הגדול לארי.
פרומתאוס ובוב - שימוש בהנפשת סטופ מושן/קליי מושן שמגוללת את ניסיונותיו הכושלים של חייזר ללמד איש מערות להשתמש בדברים כגון הגלגל והאש לטובתו.
החריגים - הנפשה בסגנון של הסדרה המצוירת "הפנתר הוורוד" על חבורת ילדים לא מקובלים שלרוב מושמים ללעג.
ארגאי

| --- | --- |

כרזת הסדרה
 סוגה:  הנפשה, הרפתקאות, פנטזיה
 כותבים:  סבסטיאן דורסי
 בימוי:  ז'אן-סזאר סוצ'ורסקי
 שחקנים:  Bruno Choël 
 מדבבים:  ראו כאן
 מדבבים בעברית:  ראו כאן
 ארץ מקור:  צרפת צרפת
 שפות:  צרפתית (הסדרה דובבה לשפות נוספות, ביניהן עברית)
 מקום התרחשות:  ניו יורק 
 מספר עונות:  1
 מספר פרקים:  26
 הפקה
 הפצה:  .Carrere Group D.A
 מוזיקה:  דידייר ג'וליה
 אורך פרק:  כ-26 דקות
 שידור
 רשת שידור:  TF1
 רשת שידור בישראל:  Fox Kids
 תקופת שידור מקורית:  2 בספטמבר 2000 – 4 במרץ 2001
 תקופת שידור בישראל:  2001
 קישורים חיצוניים
 דף התוכנית ב-IMDb
 
ארגאי (בצרפתית: Argaï, la prophétie, "ארגאי, הנבואה") היא סדרת טלוויזיה מונפשת צרפתית, מסוגת הרפתקאות ופנטזיה, שבוימה על ידי ז'אן-סזאר סוצ'ורסקי ונכתבה על ידי סבסטיאן דורסי. הסדרה עוקבת אחר הנסיך ארגאי שיוצא להרפתקה בעתיד כדי להציל את ארוסתו אנג'ל.
הסדרה הופצה ברחבי העולם על ידי .Carrere Group D.A, כאשר הבכורה הייתה בערוץ הצרפתי TF1, החל מ-2 בספטמבר 2000 עד 4 במרץ 2001. בישראל הסדרה שודרה לראשונה בשנת 2001 בדיבוב עברי בערוץ Fox Kids. לסדרה הופקה עונה אחת הכוללת 26 פרקים באורך 26 דקות.
תקציר העלילה

בשנת 1250 ארוסתו של הנסיך ארגאי, אנג'ל, נמצאת בקסמה של המלכה השחורה, אשר גונבת את הנעורים של נשים צעירות ובכך היא נשארת צעירה וזוכה לחיי נצח. כדי להציל את ארוסתו, ארגאי יוצא להרפתקה בעתיד ומגיע לשנת 2075, שם הוא פוגש את הבלש אוסקר לייטבולב, את עוזרו ברנאבי ואת מזכירתו מוני מון, שמחליטים לעזור לו במאבק נגד המלכה והצלת אהובתו. כדי להביס את המלכה, עליהם להעיר את אנג'ל עם תרופת נגד המכילה 13 מרכיבים ייחודיים, אותם הם משיגים במהלך פרקי הסדרה.
דמויות

כל דמויות הסדרה הן חיות ויצורים מואנשים.
ארגאי - נסיך אבירי שיוצא להרפתקה בעתיד כדי להציל את ארוסתו, אנג'ל.
אנג'ל - ארוסתו של ארגאי. נמצאת בקסמה של המלכה השחורה.
אוסקר לייטבולב - בלש. בזכות המסירות שלו הוא מצליח למצוא פתרונות למכשולים רבים.
ברנאבי - עוזרו של הבלש אוסקר.
מוני מון - מזכירתו של הבלש אוסקר.
המלכה השחורה - מכשפה שגונבת את הנעורים של נשים צעירות.
פאצ'ה - דג שמתנגד למלכה השחורה.
מדבבים

הדיבוב העברי בוים והופק על ידי קובי אשל, אשר דיבב דמויות שונות בסדרה, באולפני קובי אשל בע"מ.
| שם הדמות | מדבב/ת בצרפתית | מדבב/ת בעברית |
| --- | --- | --- |
| ארגאי | ברונו צ'ואל | אלי לולאי |
| אנג'ל | לאורה פריי'אן | אור אזולאי |
| אוסקר לייטבולב | כריסטיאן אלרס | מיכה אוזין סליאן |
| ברנאבי | פטריק פריי'אן | יהויכין פרידלנדר |
| מוני מון | פטריסיה לגראן | מיכל צפיר |
| המלכה השחורה | מארי-כריסטין אדם | אורלי קטן |
| פאצ'ה | בנואה אלמן | גיורא קנת |
ספיי גרוב

| --- | --- |

 סוגה:  אנימציה, סאטירה, פעולה
 יוצרים:  אליוט מ' בור סול אנדרו בלינקוף
 בימוי:  אליוט מ' בור, סול אנדרו בלינקוף 
 מדבבים:  מייקל גאנס ריצ'רד רג'יסטר
 ארץ מקור:  ארצות הברית ארצות הברית
 שפות:  אנגלית 
 מספר עונות:  1
 מספר פרקים:  13
 הפקה
 מפיק:  ויקי סמית'
 אורך פרק:  30 דקות
 שידור
 רשת שידור:  MTV
 רשת שידור בישראל:  MTV
 תקופת שידור מקורית:  26 ביוני 2000 – 13 ביולי 2002
 קישורים חיצוניים
 דף התוכנית ב-IMDb
 
ספיי גרוב (באנגלית: Spy Groove) היא סדרת אנימציה אמריקאית לנוער מסוג מתח-קומי ששודרה בערוץ "Teletoon" הקנדי ובערוץ המוזיקה MTV. יוצרי הסדרה הם מייקל גאנס, ריצ'רד רג'יסטר, קלווין ת'ומסן וכריסטופר גסואלדי, אשר גם דיבבו את הדמויות בסדרה. העלילה עוקבת אחר שני סוכנים חשאיים הנקראים סוכן מס' 1 וסוכן מס' 2 והבוסית שלהם, הלנה טרוי, אשר שולחת אותם למשימות שונות ברחבי העולם.
סגנון אומנותי

האנימציה של הסדרה מבוססת על עבודותיו של אמן הסרטים המצוירים הקנדי גלן האנסון. היא בסיסית וחדה ומשתמשת בצבעים חזקים ועזים וקווים שחורים בולטים. הדמויות מוקצנות מבחינה פיזית ומלבד הגיבורים הראשיים רוב הדמויות הן גרוטסקיות. הסדרה מציגה מיניות בולטת ומעודנת, הדיאלוגים בה קצביים ומהירים והיא מלווה בקריינות דרמטית. פסקול הסדרה הוא אינסטרומנטלי ומשלב קטעים משירים מוּכרים ומוזיקה פופולרית.
עלילה

בכל פרק נשלחים הסוכנים לסכל מזימה אחרת של אישיות מרשעת, בכל פעם במדינה אחרת בעולם. העלילה מתרחשת במקומות מפוארים ומציגה את הווי החברה הגבוהה, ובדרך כלל בהגיעם למקום תהייה דמות שתסייע להם במשימתם לסכל את המזימה. רוב דמויות הרשעים בסדרה מזכירים דמויות רשעים מסרטי סוכנים חשאיים, אך מטרותיהם אינן השתלטות על העולם או בצע כסף, אלא לרוב טובתם האישית. למשל: זמרת דיסקו משנות ה-70 של המאה ה-20 אשר עושה קאמבק ומתכננת לחסל את תעשיית המוזיקה על מנת להצליח וכן לייבש את הנילוס עבור פארק מים שהיא בונה, או מעצבת אופנה שחוטפת את דוגמניות העל ומחליפה אותן ברובוטים על מנת שישתתפו בתצוגה שלה.
אחד האלמנטים הבולטים בסדרה הם הגאדג'טים בהם צוידו הסוכנים. השניים עושים שימוש בצעצועי היי-טק מתוחכמים שהוסוו כפריטים יום-יומיים והם עושים בהם שימושים מגוונים. הסוכנים מצוידים בפריטי אופנה מתקדמים ומנהלים ביניהם שיחות ציניות ושנונות, ובעלילה שזורות בדיחות וקטעי סאטירה על ידוענים מעולם התקשורת, האופנה, המוזיקה והקולנוע האמריקאי.
הערות שוליים

↑  Animating: Webster's Quotations, Facts and Phrases,  Icon Group International, Inc.
חוש חש והחושחשים

| --- | --- |

 סוגה:  אנימציה לילדים, קומדיה, הרפתקאות
 יוצרים:  ברונו ביאנצ'י
 בימוי:  ברונו ביאנצ'י 
 מדבבים בעברית:  עפרון אטקין, דון לני גבאי, יהויכין פרידלנדר, צביקה שוורצברג, לירון ברנס, יורם יוספסברג, קובי אשל, אורלי קטן
 ארץ מקור:  צרפת צרפת ארצות הברית ארצות הברית
 שפות:  אנגלית 
 מספר עונות:  2
 מספר פרקים:  52
 הפקה
 הפצה:  הפצת המדיה של דיסני 
 אורך פרק:  22-23 דקות.
 שידור
 רשת שידור:  YTV
 רשת שידור בישראל:  ערוץ ג'טיקס ערוץ ג'וניור ערוץ הילדים
 תקופת שידור מקורית:  11 בספטמבר 2002 – 29 בנובמבר 2003
 קישורים חיצוניים
 דף התוכנית ב-IMDb
 
חוש חש והחושחשים (באנגלית: Gadget and the Gadgetinis) היא סדרה בת של חוש-חש הבלש בת 2 עונות ו-52 פרקים, ששודרה בערוץ YTV בצרפת וערוץ ג'טיקס בקנדה וישראל בשנת 2003.
זו הייתה סדרת הבת היחידה של "חוש-חש הבלש" ששודרה בישראל וגם בגרסה עברית.
את שיר הפתיחה בגרסה העברית ביצע קובי אשל.
חוש-חש פרש מעולם הבלשות ועכשיו הוא חבר וסגן הארגון "WOMP" - הארגון העולמי של כוחות העל. לחוש-חש הושתלו מספר גאדג'טים חדשים בגופו, ביניהם קסדה אדומה עם מדחף הליקופטר. הוא נעזר בקרן, שעכשיו בוגרת יותר, וברובוטים שלו שקרן בנתה, פידג'ט (Fidget) הכתום ודיג'ט (Digit) הכחול, המכונים "החושחשים". בדרכם במשימה הם נמצאים בקשר עם קרן, שמחליפה את מוח שעכשיו הוא המנקה של בית הארגון "WOMP". המפקח שפמון הוא עכשיו המלשינון של הארגון ומוחלף בקולונל שפמצ'יק (Nosehair)[דרושה הבהרה], לשעבר חבר בלגיון החוץ הצרפתי.
הדמויות

חוש-חש הבלש (עפרון אטקין): בלש מפוזר, מגושם ולא-יוצלח שבסדרת הבת החדשה הושתלו בגופו מספר גאדג'טים חדשים, ביניהם קסדה אדומה עם מדחף הליקופטר.
קרן (דון לני גבאי): אחייניתו של חוש-חש שבסדרת הבת היא בוגרת יותר, מחליפה את מוח הכלב שלה לפתרון התעלומה, בגרסה עברית נקראת "פני".
פידג'ט ודיג'ט (יהויכין פרידלנדר וצביקה שוורצברג): רובוטים שקרן בנתה שנקראים החושחשים אשר מחליפים את חוש-חש, פידג'ט הוא כתום ודיג'ט הוא כחול.
ד"ר רשע (קובי אשל): מנהיג ארגון פשע אכזרי. הנבל הראשי בסדרה, בגרסה עברית קוראים לו "ד"ר קלו".
קולונל שפמצ'יק (יורם יוספסברג): הבוס של חוש-חש אשר מחליף את המפקח שפמון.
גנרל סר (לירון ברנס): הבוס של קולונל שפמצ'יק, מביא רק לחוש-חש את המשימה במקום הקולונל.
השוואה של עלילת הסדרה לעלילת הסדר המקורית

עלילת הסדרה הייתה שונה בהרבה מעלילת הסדרה המקורית ועלילת שלושת סדרות הבת האחרות של חוש חש הבלש:
חוש-חש, שעכשיו נקרא הסגן חוש-חש, הוא לא הגיבור הראשי, ועובד בתחום חדש.
יש שני גיבורים ראשיים - הרובוטים פידג'ט ודיג'ט המכונים "החושחשים".
קרן מחליפה את מוח, אשר משתתף רק בחלק מהפרקים תפקיד של עוזר.
בדרכם במשימה, פידג'ט ודיג'ט נמצאים בקשר עם קרן כל הזמן.
לפידג'ט ודיג'ט יש תכונת רגשות. למשל, בְּפרק בו מוח מלטף את פידג'ט, הוא עושה פרצוף נבוך, ודיג'ט מחייך.
בסדרה המקורית, לא נמצאות בבית של חוש-חש תמונות של מוח ושל המפקח שפמון, ואילו בסדרה הזו מופיעות תמונות שלהם בביתו של חוש-חש. בסדרה שני פרקים בהם השניים, כל אחד לחוד, הוא הדמות המרכזית.
לא בכל הפרקים האויב המרכזי הוא ד"ר רשע.
חוש-חש כמעט לא משתמש בגאדג'טים שלו, למעט אלה הנחוצים לעבודתו הנוכחית.
הפרק היחיד בו נראה "חוש-חש" נלחם הוא פרק 6, "בלש אחד יותר מדי" (One Too Many Gadgets), אך בעצם זהו מתחזה אדום אישונים. חוש-חש האמיתי מעולם לא נלחם באויב באף אחד מהפרקים. גם הפרצופים המרושעים והערמומיים של המתחזה מעולם לא נעשו על ידי חוש-חש, פרט לפרק בו הוא הפך לערפד ומתנהג באופן תוקפני.
הפרק בו חוש-חש נמצא בתא כלא לצד מומיה הוא הפרק היחיד שבו כפות ידיו של חוש-חש נראות, ובעצם גם המקום היחיד בו דמותו של חוש-חש הבלש מופיעה עם כפות הידיים החשופות.
גם המראה של חוש-חש שונה מהסדרה המקורית: צבע כובעו וצבע מעילו הוא אפור כהה, וכפפותיו הן צהובות. ברוב הפרקים הוא חובש משקפי שמש ירוקות. בפרק בו חוש-חש הפך לערפד, שיניו היו חדות וצבע אישוניו היה סגול שזיף.
דריה

| --- | --- |

מימין לשמאל: ג'יין, דריה, קווין, הלן וג'ייק
 מבוסס על:  ביוויס ובאטהד 
 סוגה:  אנימציה, קומדיית מצבים
 יוצרים:  גלן איצ'לר וסוזי לואיס ליין מייק ג'אדג' (דמות)
 מדבבים:  טרייסי גרנדסטאף, ונדי הופס, ג'וליאן רבולדו, איימי בנט
 ארץ מקור:  ארצות הברית ארצות הברית
 שפות:  אנגלית 
 מספר עונות:  5
 מספר פרקים:  66   2 סרטי טלוויזיה
 תוכנית המשך:  Jodie 
 הפקה
 הפצה:  פרמאונט, הולו 
 אורך פרק:  23-22 דקות
 שידור
 רשת שידור:  MTV
 רשת שידור בישראל:  הוט 3   HOT Plus   ערוץ ניקלודאון (עונות 3–4) קומדי סנטרל
 תקופת שידור מקורית:  3 במרץ 1997 – 21 בינואר 2002
 קישורים חיצוניים
 אתר רשמי
 דף התוכנית ב-IMDb
 
דריה היא סדרת אנימציה שנוצרה בידי גלן איצ'לר וסוזי לואיס ליין. הסדרה היא ספין אוף של הסדרה "ביוויס ובאטהד". שתי הסדרות הופקו בידי מחלקת האנימציה של MTV והיא שודרה ביותר מעשרים ארצות.
הופעתה הראשונה של דריה הייתה כדמות משנית בסדרה "ביוויס ובאטהד", בה היוותה ניגוד אינטליגנטי לצמד הטיפשים. בסדרה שלה עצמה, היא הפכה ליותר מלודרמטית. עבור רבים, היא נחשבת לנציגתם המושלמת של כל בני הנוער הדחויים. דמותה של דריה מדובבת בידי טרייסי גרנדסטאף (אשר דיבבה אותה גם בסדרה הראשונה) והיא לובשת בגדים פשוטים ולא אופנתיים ומרכיבה משקפיים. דריה מתגוררת בעיר לונדייל. היא מאוד אינטליגנטית וסרקסטית, והיא מוצגת כסמל השפיות בין בני משפחתה: אחותה הרדודה והאובססיבית בענייני אופנה, קווין, אמה הלן, האובססיבית לגבי הקריירה שלה ואביה ג'ייק, הרדוף בידי ילדותו הטראומטית. בעוד רוב הסדרה מציגה את הערותיה הסרקסטיות של דריה, שנאמרות בטון חדגוני ובפנים אטומות, אלמנט עלילתי החוזר בעונות המוקדמות הוא דריה העומדת בפני ניצול סמכות של אחרים. אלמנט זה הוביל רבים מהמעריצים לחשוב שהציניות שלה היא רק על פני השטח.
בעוד שה"הצדקה" לשידורה של ביוויס ובאטהד ברשת MTV הייתה קליפי המוזיקה שזכו להיות משודרים ונלעגים בתוכנית, הקשר של דריה לעולם המוזיקה היה בהשמעתם של שירי פופ במהלך התוכנית, במעברים בין סצנות ובכתוביות הסיום, לעיתים מעל 20 שירים לפרק.
מייק ג'אדג', יוצר הדמות המקורית של דריה בסדרת האם "ביוויס ובאטהד", הסכים לשימוש בדמות בסדרת הספין אוף, אך לא היה מעורב כלל בהפקת הסדרה.
הסדרה שודרה במשך חמש עונות בנות 13 פרקים בין השנים 1997–2002. בנוסף, הופקו שני סרטי טלוויזיה.
ב-22 ביוני 2018 נודע כי MTV עורכת הפקה מחודשת (ריבוט) לדריה בשם "דריה וג'ודי".
הדמויות הבולטות > משפחת מורגנדורפר

הלן מורגנדורפר: אמה המכורה לעבודה של דריה, והמפרנסת הראשית במשפחה. כעורכת דין, היא אינה זוכה לבלות זמן רב בקרב משפחתה, ולעיתים היא מנסה לחפות על כך בדרכים שונות, לרוב בצורת מזומנים. ארוחות הערב המאופיינות בלזניה מהמקפיא משקפות את המעורבות שלה בבית.
ג'ייק מורגנדורפר: אביה של דריה. לאחר ילדותו בצל אביו הנוקשה, הוא נוטה למצבי רוח משתנים ולתלונות אודות עברו. הוא מאשים את כולם בטעויותיו, מלבד את עצמו.
קווין מורגנדורפר: אחותה של דריה, הנערה הפופולרית של בית הספר וסגנית נשיאת מועדון האופנה. על אף שהיא אינטליגנטית, היא נוטה לעסוק רק בענייני בנים, לבוש ופופולריות. מכיוון שהיא מתביישת בדריה, היא מציגה אותה בפני חבריה בתור כל דבר אחר מלבד אחותה.
הדמויות הבולטות > תיכון לונדייל

ג'יין ליין: חברתה הטובה של דריה. טיפוס אמנותי, וכמו דריה, סרקסטית, עוקצנית, ומרוחקת מהחברה. נוהגת לבלות עם דריה, ולייעץ לה לפעמים. אחותו הקטנה של טרנט.
בריטני טיילור: המעודדת הראשית בתיכון לונדייל, וכמצופה ממנה – טיפשה, תמימה, בלונדינית ופופולרית.
קווין ת'ומפסון: ראש נבחרת הפוטבול של תיכון לונדייל. החבר של בריטני וטיפש אף יותר ממנה.
צ'ארלס "אפצ'אק" רוטהיימר השלישי: התלמיד העשיר, המיוחס, והשנוא ביותר בתיכון על ידי בנות המין השני, אחריהן הוא מחזר בעקביות.
ג'ודי לנדון: התלמידה השחורה (מבין מעטות) בתיכון לונדייל, מאופיינת בדומיננטיות, יזמות וארגון אירועים בית־ספריים. רואה בעצמה את העתיד של הנשים האפרו־אמריקאיות.
מייקל "מק" מקנזי: בן הזוג של ג'ודי, חבר בנבחרת הפוטבול, ומושא ההצקה המתמשך של קווין שמתמיד לקרוא לו "מק-דאדי".
ג'ואי, ג'פי וג'יימי: שלישיית השפוטים הקבועה של קווין, ועל אף ששלושתם תמיד ביחד, הם נאבקים זה בזה כדי לזכות בליבה.
הדמויות הבולטות > צוות המורים

אנג'לה לי: מנהלת תיכון לונדייל, עריצה, אסרטיבית, והדבר החשוב ביותר בשביל בית ספרה, הוא לשמור על המוניטין שלו, על אף שהיא תמיד מצליחה לחרוג מהתקציב בשביל דברים חסרי ערך.
אנת'וני דימרטינו: המורה להיסטוריה. פקעת עצבים מהלכת, עם עין בעלת ישות עצמאית במצבי כעס, ומיואש באופן מתמיד מתלמידיו.
טימות'י אונייל: המורה לספרות ולהערכה עצמית. דמות המורה הרגיש והמתחשב בבית הספר, שמנסה להגיע אל נפש תלמידיו, אך התוצאה היא ייאוש מחוסר ההבנה של ה"תהליך הלימודי".
ג'נט בארץ': המורה למדע. בעלת שנאה טהורה למין הגברי, וכל משפט שהיא אומרת קשור בבעלה שעזב אותה או על גברים בכלל. נוהגת לתת ציונים נמוכים לגברים על "פשעי מינם", אך בהמשך הפכה לבת הזוג של מר אונייל.
הדמויות הבולטות > מועדון האופנה

סנדי גריפין: נשיאת המועדון השולטת בו ביד רמה. סנדי היא חולת שליטה, והיא זועמת פעמים רבות על קווין ועל יכולותיה להשיג מה שהיא רוצה.
סטייסי רו: סטייסי היא מזכירת מועדון האופנה. סימן הזיהוי שלה הוא הקוקיות בשיער, היא חסרת אופי ומושפעת מדעותיהן של קווין וסנדי.
טיפאני בלום-דקלר: בחורה אסיאתית שמדברת מאוד לאט. בוויכוחים תמיד תצדד בצד המנצח (קווין או סנדי). היא גם מאוד שקועה בעצמה, אפילו יותר משאר חברות המועדון. ולמרות זאת אף היא לא חכמה במיוחד.